Ich, Peter Ottiman, schultheisz ze Zofingen, bekenn und tuͦn kunt menglichem mit disem brief, das ich uf disen hùttigen
tag, als dirre brief geben ist, offenlich zegerichte sazz Zofingen uf der burgˀn stuben, da fùr mich in offenn, vˀbannē gericht kam
der erbˀ, wisz Herman Marti, burgˀ da selbs, an einē teil und dˀ erbˀ, wolbescheidn̄ Hans Scherˀ von Knutwil, dˀ hˀren uf dˀ stift ze Zofingē
ammā, an statt und in namē dˀ erwirdigē, geistlichn̄ frowen, dˀ epptisssin und des coventz gemeinlich des closters ze Kùngsveld, an
dem andˀn teil. offnet und vˀjach da vor mir ingericht dˀ selb Hˀman Marti mit sinē fùrsprechn̄, wie das er mit guͦtˀ, willigˀ vorbetrachtung durch sins bessˀn nutz willē, und meren nutz hiemit zeschaffende fùr sich und alle sin erbn̄, vˀkoufft und ze kouffende gegebn̄ hette eins rechten, stetē, ewigē kouffs dem egen̄ ammā an statt und in namē dˀ obgen̄ frown̄ ze Kùngsveld lideclich alle sin
rechtung und vorderūg un̄ zuͦsprûch, so er hette oder in dehein wisz hinnanthin habn̄ moͤchte an dem guͤtlin, gelegē ze Obˀn Zeyen,
daz da buwet, Werna Ruͤtschi von Hertznach, und wˀ der kouff beschehn̄ umb nûn guld̄, guͦter an gold und vollen swer an rechter gewicht,
dero er ouch gar und gentzlich von den egen̄ frown̄ ze Kûngsveld gewˀt wˀ, und in sinē gemeinē nutz gezogen̄ hette, des er sich vor
mir ingericht offenlich bekant. und liesz an recht, wie er den kouff vollefuͤrē und das obgeschribn̄ vˀkoufft guͦt vˀtgen und ufgebn̄ soͤlte,
das die vorbenemptē fröwn̄ von Kûngsveld und alle ir nachkomē nu und hienach daran habent weren. da fragt ich, obgenr̄ richter,
urteil um̄ und wart nach miner urfrag einhellenclich erkent, das dˀ vorg₎ Hˀman Marty dar gienge und das obgeschribn̄ guͦt
fùr sich un̄ alle sin erbn̄ in min hand als eins richters zuͦ des egen̄ Hans Scherers an statt und ī namē dˀ dickgen̄ frown̄ ze Kûngsveld und ir nachkomē handē ufgebe und sich des entzihe, und darnach abˀ bescheh, wz recht were. ✳ also gieng er ouch dar, gab uff,
vˀtgot und entzehe sich fùr sich und alle sin erbn̄ mit sin selbs handen in min hand von des gerichtes wegen aller rechtūg, vorderūg
und ansprachn̄, daran lideclich und losz, so feir das nach miner urfrag einhellenclich uf den eyd er teilt ward von allē den, so in
warēt und harumb gefragt wurdent, das dis ufgebn̄, vˀtgē und emphahn̄ beschehn̄ sige als recht wˀe, und vˀtgot ichs do zeglicher
wise usser minˀ hand in hand und gewald des obgeschribnēn ammās an statt und ī namē dˀ beruͤrtē frown̄ ze Kûngsveld und
ir nachkomē, ouch von des gerichtz wegē, dis alles also mit guͦter gewarsami, worten̄ und werken beschehn̄ ist nach dˀ statt Zovīg₎
recht und gewonheit, das gemein, gesampnot urteil gebn̄ hett, das diser kouf und dis ufgebn̄, vˀtgen und emphahn̄ stet und vest
belibn̄ sol nu und hie nach, ewenclich, schlechtlich un̄ ungevarlich, wan̄ nu dis alles also vor mir in gericht beschehn̄ und ein urkûnd
harûbˀ zegebn̄ erkent ist und ich das von des wegē besigeln sol, so han ich, obgen̄r richtˀ, min ingesigel offenlich gehenckt an disē
brief. und durch noch merˀ sicherh̄ willen̄ so han ich, Hermā Marti, obg₎, min ingesigel ouch offenlich gehenckt an disē
brief. hie by warēt un̄ sint gezûgen̄ Hans Illenbrecht, Uͤlli Wagenstarch, Ruͤdi Kym, Bùrgi von Ruswil, Hans Hodel, Hans Morach,
pur von Thintikē, un̄ andˀ erbˀ lùt. dirre brief wart gebn̄ uf mentag nechst nach sant Agnesen tag, in dem jar, domā zalt
nach Crists gebùrt thusēt vierhundert und darnach in dem drissigosten̄ jar. ✳